Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > Mjere opreza > Ugrađena baterija

## Ugrađena baterija

### O punjenju baterijske jedinice

- Preporučujemo punjenje baterijske jedinice pri temperaturi od 10°C do 30°C. Izvan ovog raspona temperatura baterijska jedinica se možda neće napuniti do punog kapaciteta.

- Kad se iskoristivo vrijeme trajanja baterije prepolovi, čak i nakon punjenja baterije do kraja, potrebno je zamijeniti bateriju. Posavjetujte se s obližnjim prodavačem Sony opreme.

### Pravilno korištenje baterijske jedinice

- Niske okolne temperature smanjuju kapacitet baterije. Zato će na hladnim mjestima vrijeme rada baterije biti kraće.

- Imajte na umu da će se baterija brzo potrošiti ako često koristite bljeskalicu ili zum.

- Ne ostavljajte fotoaparat na iznimno toplim mjestima, primjerice u automobilu ili na suncu.

### Čuvanje baterijske jedinice

- U slučaju da fotoaparat ne koristite dulje vrijeme, napunite do kraja bateriju fotoaparata barem jednom godišnje i u potpunosti je ispraznite. Isto tako, fotoaparat čuvajte na hladnom i suhom mjestu.

### O trajanju baterije

- Vrijeme trajanja baterije je ograničeno. Kapacitet punjenja baterije opada s vremenom i čestom uporabom. Ako dođe do značajnog smanjenja vremena korištenja između punjenja, posavjetujte se s najbližim prodavačem Sony opreme.

- Vrijeme trajanja baterije ovisi o načinu pohranjivanja, uvjetima rada i okolini u kojoj se koristi.

### O preostalom kapacitetu baterije

A: Visoki
B: Niski

- Na zaslonu se pojavljuje indikator preostalog kapaciteta baterije.

- Točan preostali kapacitet baterije pojavljuje se za približno jednu minutu.

- Indikator preostalog kapaciteta možda neće biti točan u nekim okolnostima.

- Kad je [Ušteda energije] postavljeno na [Standardno] ili [Snažno], ako ne koristite fotoaparat određeno vrijeme dok je napajanje uključeno LCD zaslon se zatamnjuje, a fotoaparat se automatski isključuje (funkcija automatskog isključivanja).

Natrag na vrh